Magusat on firmas, mida peamiselt Kalevi nime all tunneme, meisterdatud juba 205 aastat. Teame, teame, oleme söönud kilode kaupa. Läbi oma teadlike elude.  Nüüd on Kalev oma ajaloost väikese rändnäituse teinud. Hetkel saab näha Tallinnas Ülemiste Kaubandusekeskuses. Juuni keskpaigani erinevates Tallinna suuremates kaubanduspühamutes ja siis Pärnusse ja Tartusse teel. Ilmselt näeb suur hulk inimesi selle väikese ajaloolise kummarduse ära. Nostalgiat ja magusaisu tekitav.  Natuke  harivat ka. Noorem põlvkond ei teagi, et Kalev nätsu tegi ja punatähelised kosmonaudid selle nätsuga kosmoses "hambaid pesid". Mujal uhke punatähe maal nätsu veel tollal ei tehtud. Või veel vanemast ajast lugu,kuidas iluduskuninganna Kawe poodi müüjatariks võeti ja kuidas tast väga kiiresti juhatuse liikme proua sai.  Ja kommikarpe läbi aegade ja reklaame ja šokolaadipabereid. Sekka koledaid 80ndate pappkarpe dražeede pakendamiseks.  Meeleolukas.  Aga uusi, kõige ilusama Kass Nurriga,  šokolaaditahvleid Rimis ei olnud:(